open-index/open-wikipedia-markdown huggingface dataset:
Նիկոլաս Նարտի

**Նիկոլաս Թերկելսեն Նարտի** (, ), գանական ծագմամբ դանիացի ֆուտբոլիստ, «Շտուտգարտ» ակումբի կիսապաշտպան։

## Ակումբային կարիերա
ձախից|մինի|237x237փքս|Նարտին «Շտուտգարտ»-ի կազմում
Նարտին «Կոպենհագեն» և «ԱԲ Գլադսաքս» ակումբների սան է։ 2017 թվականի հունվարին նրան նկատել են «Քյոլն»-ի սկաուտները և հրավիրել են գերմանական թիմի ակադեմիա։ Տրանսֆերի գումարը կազմել է 4 միլիոն դանիական կրոն։ Նոեմբերի 26-ին մայրքաղաքային «Հերտա» ակումբի դեմ խաղում նա նորամուտ է ունեցել Բունդեսլիգայում։ Մրցաշրջանի արդյունքներով թիմը դուրս է մնացել էլիտայից, բայց դրանից հետո Նիկոլասը չի կարողացել հաղթել հիմնական կազմում մնալու մրցակցությունը։ 2019 թվականի ամռանը Նարտին տեղափոխվել է «Շտուտգարտ»՝ ստորագրելով չորսամյա պայմանագիր։ Խաղային պրակտիկա ստանալու համար Նիկոլասը վարձակալության է տրվել «Հանզա» ակումբում։ Սեպտեմբերի 15-ին «Այնտրախտ Բրաունշվեյգ» ակումբի դեմ մրցախաղում նորամուտ է ունեցել Գերմանիայի երրորդ լիգայում։ Նոյեմբերի 9-ին «Դույսբուրգ» ակումբի դեմ խաղում Նիկոլասը խփել է իր առաջին գոլը «Հանզա» ակումբի կազմում։ 2020 թվականի ամռանը «Զանդհաուզեն» ակումբը վարձակալել է Նարտիին։ Սեպտեմբերի 19-ին «Դարմշտարտ 98» ակումբի դեմ մրցախաղում նա նորամուտ է ունեցել նոր ակումբի կազմում։

2021 թվականի ամռանը Նարտին վերադարձել է «Շտուտգարտ» ակումբում։ Հոկտեմբերի 2-ին «Հոֆենհայմ»-ի դեմ խաղում նորամուտ է ունեցել հիմնական կազմում։

## Միջազգային կարիերա
2021 թվականին Նարտին Դաինայի երիտասարտական հավաքականի կազմում մասնակցել է Եվրոպայի երիտասարտական առաջնությանը Հունգարիայում  և Սլովենիայում։ Մրցախաղում նա խաղացել է Ֆրանսիայի, Գերմանիաի և Ռուսաստանի թիմերի դեմ մրցախաղում։

## Ծանոթագրություններ

## Արտաքին հղումներ
* Статистика на soccerway
* Nikolas Nartey

Կատեգորիա:Բունդեսլիգայի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Քյոլնի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Գանացի ֆուտբոլիստներ
Ժողովրդական երաժշտություն

**Ժողովրդական երաժշտություն**,  **երաժշտական  բանահյուսություն**, **ավանդական երաժշտություն**,  ժողովրդի երաժշտա-բանահյուսություն ստեղծագործություն, գոյություն ունեցող Ժողովրդական արվեստի բաղկացուցիչ մասը՝ որպես կանոն, բանավոր կերպով սերնդեսերունդ փոխանցվող։ Քանի որ ժողովրդական երաժշտությունը հայտնի է բոլոր սոցիալ-պատմական կազմավորումներին (ինչպես բանավոր, այնպես էլ գրավոր), այն պետք է դիտարկել ոչ միայն որպես ժողովրդական արվեստի բաղադրիչ, այլև ավելի լայն իմաստով որպես «երաժշտական արվեստի» ճյուղ (արմատ)։ Երաժշտական արվեստի հիմնական ճյուղերից մեկը, որը սովորաբար համեմատվում է ժողովրդական հանրաճանաչ երաժշտության և ակադեմիական երաժշտության հետ։

Գոյություն ունի նաև «ժողովրդական երաժշտություն» տերմինի սահմանումը` առանձին ժողովրդի ավանդական երաժշտություն կամ մշակույթ։ Ժողովրդական երաժշտության ուսումնասիրությամբ է զբաղվում երաժշտական բանահյուսությունը։

Իոհան Հերդերը (1744-1803) եղել է առաջին գիտնականներից, որ ժողովրդական երաժշտություն  է գրել թեորեական տեսակետից։

Նա, ինչպես և մյուս վաղ հետազոտողները, մատնանշել է ուղիղ կապը ժողովրդական երաժշտության և բնության միջև։ 19-րդ դարում ժողովրդական երաժշտությունը համարվում էր եթե ոչ բնության երաժշտություն, ապա առնվազն բնական երաժշտություն, որը ենթակա չէ քաղաքային ազդեցություններին։  Ժամանակի հետազոտողները հիմնականում դիտարկել են հետևյալ հարցերը. կա՞ արդյոք կապ դասական և ժողովրդական երաժշտության միջև, ինչպես նաև կա՞ն ծագման հետքեր և ժողովրդական երաժշտության ձևեր լեզվի կամ շարժման մեջ։ Ժողովրդական երաժշտության իմաստավորման մեջ առավել մեծ նշանակություն են ունեցել ամերիկացի բանասեր Ֆրենսիս Ջեյմս Չայլդի (1825-1896) ղեկավարությամբ Մեծ Բրիտանիայում և հունգարացի կոմպոզիտոր և բանահյուս Բելա Բարտոկի (1881-1945) Արևելյան Եվրոպայի երկրներում անցկացված երաժշտա-ազգագրական հետազոտությունները.

## Ավանդական ժողովրդական երաժշտություն
upright=1.2|մինի|Երգիչ բանասաց Օստապ Վերեսայ Նիկիտիչ 1873

Ավանդական ժողովրդական երաժշտությունը, որը հիմնականում ստեղծվում է գյուղական բնակչության կողմից, երկար ժամանակ պահպանում է հարաբերական ինքնուրույնությունը և ընդհանուր առմամբ դիմակայում է ավելի երիտասարդ, գրավոր ավանդույթներին պատկանող մասնագիտական երաժշտությանը։ Ի տարբերություն արևմտյան նմուշի կոմպոզիտորական երաժշտության, ավանդական ժողովրդական երաժշտությունը չի ենթարկվում ճշգրիտ ձայնագրության հինգ գծի (նոտա), ավանդական ուսուցման մեթոդը բանավոր է։ Սակայն պրոֆեսիոնալիզմը բնորոշ է ոչ միայն գրավոր երաժշտական ավանդույթներին։ Բանավոր մասնագիտական երաժշտական արվեստը առաջացել է ժողովրդական ստեղծագործության մեջ որպես դրա օրգանական մաս, այդ թվում այն ժողովուրդների, որոնք չունեն ինքնուրույն, բանահյուսությունից առանձնացված մասնագիտական արվեստ եվրոպական իմաստով (Օրինակ, ղազախների, ղրղզների, թուրքմենների)։ Կան նաև բանավոր մասնագիտական մշակույթներ, որոնք որոշ չափով հակադրվում են բանահյուսական ավանդույթներին (օրինակ ՝ հնդկական «Ռագա» իրանական «դեստգյախ», Արաբական «Մակամի»)։

## Ծանոթագրություններ

Կատեգորիա:Ավանդական երաժշտություն
Կատեգորիա:Բանահյուսություն
Կատեգորիա:Ժողովրդական բանահյուսություն
Կատեգորիա:Ժողովրդական երաժշտություն
Պեդրո Դամիանո

**Պեդրո Դամիանո**  (, , պորտուգալացի շախմատիստ, դեղագործ։

## Կենսագրություն
Պեդրո Դամիանոն ծնվել է Պորտուգալիայի Օդեմիր գյուղում։ Նրա կյանքի մասին շատ քիչ բան է հայտնի։ Ըստ որոշ աղբյուրների՝ 1497 թվականին Պեդրո Դամիանոն որպես հրեա, ապաստան է գտել Հռոմում՝ այն բանից հետո, երբ թագավոր Մանուել I-ը Պորտուգալիայի հրեաներին արտաքսել է երկրից։

Հռոմում նա աշխատել է որպես դեղագործ։ 1512 թվականին Հռոմում լույս է տեսել նրա «Այս գիրքը սովորեցնում է շախմատ խաղալ …» ուսումնական ձեռնարկը։ Գիրքն ութ անգամ հրատարակվել է Իտալիայում և թարգմանվել է անգլերեն, գերմաներեն և ֆրանսերեն։ Գիրքը նպաստել է այդ ժամանակաշրջանի շախմատի տարածմանը Եվրոպայում։ Ձեռնարկում զետեղված են մի քանի բաց սկզբնախաղեր, այդ թվում՝ **1. e2-e4 e7-e5, 2. Ձg1-f3 f7-f6** սկզբնախաղը, որը ստացել  Դամիանոյի պաշտպանություն անունը։ Գրքում ներկայացված են նաև 16 շախմատային նրբություն, ինչպես նաև 72 խնդիր, որոնցից 70-ը վերցրված  է իսպանացի շախմատիստ Լուիս Լուսենայի «Սիրո կրկնություն և շախմատ խաղի արվեստը» գրքից։

Շախմատի խաղի ծագման մասին Դամիանոյի ենթադրությունները, որոնք նա վերագրել է պարսից թագավոր Քսերքսես I֊ին, հետագայում հերքվել են։

«Եթե լավ քայլ ես տեսնում, փորձիր գտնել ավելի լավը» հայտնի շախմատային աֆորիզմը, որը  երբեմն սխալ վերագրված է Էմանուել Լասկերին, զետեղված է նրա  ուսումնական ձեռնարկում։

Պեդրո Դամիանոյի արձանը կանգնեցված է նրա ծննդավայր Օդեմիրում։ Նրա պատվին Օդեմիրում ամեն տարի անցկացվում է «Damiano International Open Chess» մրցաշարը։
thumb|Պեդրո Դամիանոյի արձանը Օդեմիրում, բարձ՝ 3 մ

## Ծանոթագրություններ

## Արտաքին հղումներ
* ''Questo libro e da imparare giocare a scachi et de li partiti'' at *Gallica*, the digital archives of the Bibliothèque nationale de France

Կատեգորիա:Շախմատիստներ այբբենական կարգով
Կատեգորիա:Պորտուգալացի գրողներ
EA DICE

**EA Digital Illusions Creative Entertainment կամ DICE**, շվեդական ընկերություն, որը մշակվում է համակարգչային խաղերը, և ամբողջությամբ պատկանում է Electronic Arts-ին։ Ընկերությունը հիմնադրվել է 1992 թվականին, ստեղծում է խաղեր համակարգիչների և խաղային համակարգերի համար։ DICE-ը համարվում է «Battlefield» խաղային շարքի մշակող և մինչ օրս շարունակում է աշխատանքները այդ խաղի վրա։

## Պատմություն
Ստուդիան հիմնադրվել է 1992 թվականին չորս ընկերների՝ Վոլֆ Մադոռֆի, Օլաֆ Գուստաոսոնի, Ֆրեդրիկ Լիլիգրենի և Անդերս Աքսեկոնի կողմից։ Battlefield խաղի հաջող թողարկումից հետո, ստուդիան գնվեց Electronic Arts-ի կողմից 2006 թվականին, դառնալով ընկերության դուստր ընկերություն։ Ստուդիան իր խաղերի համար օգտագործում է Frostbite խաղային շարժիչ, որը թույլ է տալիս գործարկել խաղը համակարգիչների և խաղային համակարգերի համար, ինչպես նաև հայտնի է, որ ընկերությունը պատրաստվում է թողարկել իր խաղերը նաև  Mac OS X-ի, և բջջային հեռախոսների համար։ 2013 թվականի մայիսին DICE-ը բացեց մասաճյուղ Լոս Անջելեսում՝ DICE LA(տուդիան բացվել է արդեն իսկ փակված Danger Close ընկերության հիման վրա), որը մի անգամից ընգրկվեց Battlefield 4 խաղի մշակման գործընթացում։ 2013 թվականի աշնանը DICE հայտարարեց, որ հետաքրքրված է Linux-ի համար մշակումներով։ Ինչպես հայտնի է DICE LA մասնակցել է DICE  և EA-ի կողմից մշակվող խաղերի զարգացմանը, սակայն չի մշակել ոչ մի խաղ ինքնուրույն։

## Ստուդիայի խաղեր
Ընկերությունը մեծ հայտնություն ստացավ Battlefield 1942 խաղի թողարկումից հետո, որը հրապարակել է Electronic Arts-ը 2002 թվականին։ Որին հաջորդեցին Battlefield և Mirror's Edge խաղաշարքերը։ 2009 թվականին ստուդին ստացավ հասանելություն Wii U նոր խաղային համակարգերին, չնայած, որ պլանավորված չէր որոշ խաղերի մշակումներ այս համակարգի համար։ 2012 թվականին ստուդիան հայտարարեց, որ պատրաստվում նոր խաղի մշակմանը, որը կապված չէ Battlefield խաղաշարքի հետ։ 2013 թվականի հոկտեմբերին պարզ դարձավ, որ DICE աշխատում է 15 խաղերի մշակմամբ, որոնք օգտագործում են Frostbite խաղային շարժիչ։

### Battlefield խաղաշարք

Ստուդիան նպատակ ուներ զարգացնել Battlefield խաղաշարքը և ամեն նոր տարբերակի հետ կիրառել որոշակի նորարական համակարգեր։ Օրինակ, Battlefield: Bad Company 2-ի համար ներդրվեց ավելի խորացված սյուժե մեկ խաղացողի համար, որն էլ պլանավորվել էր ստուդիայի կողմից։ Battlefield 3-ում ներառվեց նոր առաքելություն, նախատեսված համատեղ կատարելու համար, որը Battlefield-ի խաղերում հայտնվեց առաջին անգամ։

2012 թվականի մայիսին մի անգամից մի քանի հարցազրույցներում հայտնվեց տեղեկություն, որ տարբեր մասնագետներ աշխատում են Battlefield: Bad Company 3 խաղի վրա։ 2013 թվականի հուլիսին տեղեկությունը ժշխտվեց DICE-ի ներկայացուցիչների կողմից, բայց ընկերությունը նաև հայտարեց, որ խաղի նոր տարբերակի մշակումները չեն կասեցվել։ 2013 թվականի հոկտեմբերի ստուդիան հայտարարեց, որ Bad Company մոռացված չէ և ստուդիան կվերադառնա մշակմանը։

2012 թվականի հուլիսին տեղտեկություն տարածվեց, որ ստուդիան զբաղվում հաջորդ մասի՝ Battlefield 4-ի մշակմամբ։

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Ժամանց
Կատեգորիա:Խաղեր
Կատեգորիա:Համակարգչային խաղեր արտադրողներ այբբենական կարգով
Ես մեռնում եմ, բայց չեմ հանձնվում։ Մնաս բարով, Հայրենիք

thumb|Գրության պատճենը Բրեստի ամրոցի պաշտպանության թանգարանում
**«Ես մեռնում եմ, բայց չեմ հանձնվում։ Մնաս բարով, Հայրենիք»** (), գրություն Բրեստի ամրոցում, որն արվել է կենտրոնական կղզու արևմտյան մասում գտնվող Բելոստոկսկի դարպասների շրջանում 1941 թվականի հուլիսի 20-ին՝ Հայրենական մեծ պատերազմի ընթացքում ամրոցի պաշտպանության ժամանակ։

Մակագրությունը հայտնաբերվել է ԽՍՀՄ ՆԳԺԿ-ի զորքերի չորս զորամասերի և ստորաբաժանումներից մեկի՝ ՆԳԺԿ-ի շարասյան զորքերի 132-րդ առանձին գումարտակի զորանոցի վերակներում, որոնք Կարմիր բանակի կայազորի հետ միասին տեղակայված էին ամրոցում։ Համարվում է, որ գրությունն արվել է այդ գումարտակի զինծառայող Ֆեոդոր Ռյաբովի կողմից։

Ավելի ուշ պատի մի մասը Բրեստից տեղափոխվել է Մոսկվա՝ ընդգրկվելով Զինված ուժերի կենտրոնական թանգարանի ցուցադրության մեջ։ Գրության պատճենն արվել է «Բրեստի հերոս ամրոց» հուշահամալիրում։ Ամրոցի թանգարանում գտնվում է բրոնզե քանդակ՝ «Մեռնում եմ, բայց չեմ հանձնվում», որը Մինսկի բանվորները նվիրել են 1969 թվականին՝ հուշահամալիրի բացման օրը։

## Կինոյում
* 2010 թվականի «Բրեստի ամրոց» ֆիլմում պատի վրա գրությունը թողնում է զինվորներից մեկը։

## Ծանոթագրություններ

Կատեգորիա:Խորհրդային դարձվածքներ
Կատեգորիա:Ռուսերեն բառեր և արտահայտություններ
Շիրվանի

**Շիրվանի** (), գյուղ Իրանի Արևմտյան Ադրբեջան օսթանում, Սալմաստի շահրեսթանի Կուհսար բախշիի Շեպիրանի դահեստանում։

## Պատմություն
Մեծ Հայքի թագավորության ժամանակաշրջանում գյուղի տարածքը մտել է Նոր Շիրականի բդեշխության Զարեհավան գավառի մեջ։ Հետագա ժամանակներից գտնվում է Պարսկահայաստանում, նախկինում գտնվում էր Սալմաստ գավառում։

## Բնակչություն
2006 թվականի մարդահամարի տվյալներով գյուղում ապրում է 190 ընտանիք՝ 1199 բնակչով։

## Ծանոթագրություններ

Կատեգորիա:Արևմտյան Ադրբեջան օսթանի բնակավայրեր
Կատեգորիա:Սալմաստ գավառի բնակավայրեր
Կատեգորիա:Սալմաստի շահրեսթանի բնակավայրեր
Ripple Effect Studios

**Ripple Effect Studios**, ընկերություն, որ զբաղվում է համակարգչային խաղերի մշակմամբ, հիմնադրվել է 1995 թվականին, այդ ժամանակ ընկերությունը կրել է **DreamWorks Interactive LLC** անվանումը (համարվել է DreamWorks SKG ընկերության դուստր ընկերությունը)։ 2000 թվականին ընկերությունը գնվեց EA Games-ի կողմից և անվանվեց EA Los Angeles, իսկ 2010 թվականին՝ Danger Close Games։ 2013 թվականի հունվարին, երբ սառեցվեց Medal of Honor նախագիծը, Danger Close փակվեց, իսկ աշխատակիցների մի մասը տեղափոխվեց DICE LA, որ համարվում էր EA DICE-ի ենթաբաժին։

## Պատմություն
1995 թվականի մարտին DreamWorks Pictures և Microsoft -ը հայտարարեցին նոր համատեղ ձեռնարկատիրության ստեղծման մասին՝ DreamWorks Interactive։ Ընկերության գլխավոր գրասենյակներ հիմնադրվեցին Վաշինգտոնում և Լոս Անջելեսում։

Medal of Honor խաղի հաջողություն գրանցելուց հետո, Electronic Arts-ը 2000 թվականին գնեց ստուդիան։ Ստուդիան վերանվանցեց EA Los Angeles և զբաղվում էր Medal of Honor: Underground-ի մշակմամբ։

2003 թվականին միավորվեց Westwood Studios-ի հետ, որը զբաղվել է Command & Conquer և Westwood Pacific խաղաշարքերի մշակմամբ։ Սրանից հետո շատ աշխատակիցներ, ովքեր աշխատում էին Westwood Studios-ում, ինքնակամ լքեցին ընկերություն, նոր ընկերություն հիմնելում համար՝ Petroglyph Games։

2010 թվականի հուլիսին ստուդիան վերանվանվեց Danger Close Games և ներառվեց Medal of Honor խաղաշարքի մշակման գործընթացքում։ Քանի որ նոր ընտրված անվանումը վերցված էր Medal of Honor խաղի տերմիններից, ստուդիան հիմնականում զբաղվում էր Medal of Honor խաղի մշակմամբ։  Նրան առաջին նախագիծը դարձավ 2010 թվականին թողարկված Medal of Honor խաղի տարբերակը, որը թողարկվեղ հոկտեմբերի 12-ին Windows, PlayStation 3 և Xbox 360-ի համար։

2013 թվականին Electronic Arts-ը հայտարարեց, որ սառեցվում է Medal of Honor  նախագիծը, Warfighter խաղից ստացված բացասական ակնարկների պատճառով։ Այսքանով Danger Close ընկերությունը փակվեց, որոշ աշխատակիցներ տեղափոխվեցին EA այլ ստուդիաներ, իսկ որոշները ուղղակի լքեցին Լոս Անջելեսը։ Danger Close-ի որոշ աշխատակիցներ հիմք դրեցին DICE LA-ի ստեղծման համար, որը համարվում էր EA DICE-ի եթակառուցվածք, և այն հիմնադրվեց 2013 թվականի մայիսին։

## Ծանոթագրություններ

Կատեգորիա:Ընկերություն
Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Ջոն Բրեթ

**Ջոն Բրեթ** (, ), պրեռաֆայելիտների շարժմանը մոտ անգլիացի նկարիչ (ինքն իրեն պրեռաֆայելիտ չի համարել), առավել հայտնի է մանրազնին արված բնանկարներով։

## Կենսագրություն
Բրեթը ծնվել է Ռեյգեյթից ոչ հեռու, 1831 թվականի դեկտեմբերի 8-ին, զինվորական վետերանի ընտանիքում։ 1851 թվականին սկսել է գեղանկարչության դասեր ստանալ բնանկարիչ Ջեյմս Դաֆիլդ Հարդինգից։ Բրեթի հետ սովորել է նաև մեկ այլ անգլիացի նկարիչ Ռիչարդ Ռեդգրեյվը։ 1853 թվականին Բրեթն ընդունվել է Թագավորական ակադեմիայի դպրոց, սակայն առավել հետաքրքրված է եղել Ջոն Ռասկինի և Ուիլյամ Հոլման Հանտի գաղափարներով, որոնց հետ ծանոթացել է իր ընկեր բանաստեղծ Քովենթրի Փեթմորի միջոցով։ Ոգեշնչվելով գիտական բնանկարի վերաբերյալ Հանթի գաղափարներով՝ Բրեթն այցելել է Շվեյցարիա, որտեղ աշխատել է տեղագրական բնանկարների վրա, իսկ ավելի ուշ ընկել է նկարիչ Ջոն Ինչբոլդի ազդեցության տակ։
thumb|left|''Քար ջարդողը''
1858 թվականին Բրեթը ներկայացրել է «Քար ջարդողը» նկարը, որը նրան ճանաչում է բերել։ Նկարում պատկերված է տղա, որը ճանապարհների կառուցման նյութ է պատրաստում արևոտ, մանրակրկիտ նկարված հովտի ֆոնին։ Երկրաբանական և բուսաբանական մանրամասների ճշգրտությունը ուժեղ տպավորել են Ջոն Ռասկինին, որը բարձր է գնահատել նկարը և ասել Բրեթին, որ նա գլուխգործոց կնկարի, եթե այցելի Իտալիայի Վալլե Դ'Աոստա։ Բրեթը մեկնել է ճամփորդության (գումարի մի մասը նրան տվել էր Ռասկինը), նոր նկարը ցուցադրության հանել 1859 թվականին՝ կրկին արժանանալով Ռասկինի գնահատանքին,  որը նույնիսկ գնել է նկարը։ Մյուս քննադատներն ավելի զուսպ են արտահայտվել։ Նրանցից մեկն ասել է, որ դա «շիրմաքար է հետռասկինության վրա»։
thumb|left|200px|''Վալլե Դ'Աոստա'', 1858
Բրեթը շարունակել է ստեղծել մանրամասն նկարված բնանկարներ, այդ թվում Իտալիայում, որտեղ հաճախ է եղել 1860-ական թվականներին։ Նա միշտ ուշադիր է եղել բնության պատկերման գիտական ճշգրտությանը, սակայն Ռասկինի խորհրդով հաճախ է նկարներում դրել բարոյական և կրոնական թեմաներ։ Վերջին տարիներին Բրեթը տարվել է ծովային բնանկարների առափնյա թեմաներով՝ շնորհիվ սեփական 210 տոննայանոց «Վիկինգ» երկկայմ առագաստանավի, որը կառավարում էր 12 հոգանոց անձնակազմը։ Դրանով Բրեթը ճանապարհորդել է Միջերկրական ծովում։

1880-ական թվականներին Բրեթն ամեն ամառ զբաղեցրել է Փեմբրուքշիրի Նյուպորտ ամրոցը, որտեղ տեղավորվել է նրա ողջ մեծ ընտանիքը, մինչ նա գրում, նկարում և լուսանկարում էր Ուելսի հարավային և արևմտյան ափերը։ Այդ շրջանի նկարները միասին հավաքվել և ներկայացվել են 2001 թվականին «Պրեռաֆայելիտ Ջոն Բրեթը և Ուելսի ափերը» ցուցադրության ժամանակ Քարդիֆի Ուելսյան թանգարանում։

Բրեթը նաև փոքրուց հետաքրքրված է եղել աստղագիտությամբ։ 1871 թվականին նա ընտրվել է Աստղագիտության թագավորական միության անդամ։

## Ծանոթագրություններ

## Գրականություն
*

## Արտաքին հղումներ
* Բիրմինգհեմի թանգարանի և պատկերասրահի առցանց հավաքածու, պարունակում է Ջոն Բրեթի 3 նկար
*The Pre-Raph Pack
*Ջոն Բրեթի առցանց ցուցադրություն
* Profile on Royal Academy of Arts Collections 

Կատեգորիա:19-րդ դարի անգլիացի նկարիչներ
Կատեգորիա:Անգլիացի նկարիչներ
Կատեգորիա:Բնանկարիչներ
Կատեգորիա:Պրեռաֆայելիտներ
Վաղաժամ մարդը

**Վաղաժամ մարդը** (), խորհրդային գեղարվեստական ֆիլմ, որը նկարահանել է ռեժիսոր Աբրամ Ռոոմը 1971 թվականին «Մոսֆիլմ» կինոստուդիայում։ Մաքսիմ Գորկու «Յակով Բոգոմոլովը» (մոտ 1916 թվական) անավարտ պիեսի էկրանավորումն է։ Ֆիլմի պրեմիերան տեղի է ունեցել 1972 թվականին։ Այն դարձել է Ա. Մ. Ռոոմի վերջին աշխատանքը։ Ֆիլմն ավարտում է եռերգությունը, որի առաջին ֆիլմը «Նռնաքարե ապարանջանն» (1964) ըստ Ա. Կուպրինի, երկրորդը՝ «Ուշացած ծաղիկները» (1969) ըստ Անտոն Չեխովի։

## Սյուժե
«Յակով Բոգոմոլովը» գրելու գաղափարը Գորկու մոտ ծագել է 1916 թվականին, երբ նա հյուրընկալվել էր Ֆ. Շալյապինի մոտ Ֆորոսում, իսկ մեկ տարի անց Կոկտեբելում մտահղացումը մարմնավորել է պիեսում։

Ինժեներ-գեոդեզիստ Յակով Բոգոմոլովը (Իգոր Կվաշա) աշխատանքով տարված մարդ է։ Նա ապրում է իր կյանքի դժվարին մի ժամանակահատված, աստիճանաբար կորցնում է ամեն թանկը, որ նա ունի։ Վերջերս նա ավարտել է Ռյազանի նահանգում ինչ-որ տեղ գտնվող ճահիճը, և այժմ իր կնոջ հետ Ղրիմում հյուրընկալվում է Նիկոն Բուկեևի (Ալեքսանդր Կալյագին) տանը։ Բոգոմոլովին նա կանչել է ոռոգման համակարգի կառուցման համար ջուր գտնելու նպատակով։ Նա օրերով աշխատում է նախագծի վրա և կորչում է լեռներում, որտեղ կիզիչ արևի տակ ղեկավարում է կառույցի բանվորներին։ Մինչդեռ նրա երիտասարդ կինը՝ Օլգան (Անաստասիա Վերտինսկայա), տարված է զվարճանքներով ու զբոսանքով՝ շրջապատի տղամարդկանց հետ կոկետություն անելով։ Նա չի ժխտում, որ ցանկացած պահի կարող է սիրել ուրիշի, իսկ Նիկոնը, որը գաղտնի սիրահարված է իրեն, ծրագրեր է մշակում նրա սիրտը գրավելու համար։.

Ֆիլմի նկարահանումները տեղի են ունեցել Ղրիմում, Թեոդոսիայում և շրջակայքում.

## Դերերում
* Իգոր Կվաշա – *Յակով Բոգոմոլով, ինժեներ
* [[Անաստասիա Վերտինսկայա]] – *Օլգա Բորիսովնա, Բոգոմոլովի կինը
* Ալեքսանդր Կալյագին – *Նիկոն Բուկեև
* Բորիս Իվանով – *Ժան Օնկլ
* Նինա Շացկայա – *Նինա Արկադևնա
* Վալենտին Սմիրնիտսկի – *Բորիս Լադիգին
* Իրինա Վառլեյ – *Վերոչկա
* Անատոլի Ադոսկին – *Նաում
* Տատյանա Լուկյանովա – *Դունյաշա
* Վալենտին Բրիլեև – *էպիզոդ
* Դմիտրի Մասանով – ''էպիզոդ

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1971 դրամա ֆիլմեր
Կատեգորիա:1971 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու ստեղծագործությունների էկրանավորումներ
Լուդոլֆ վան Քյոլեն

**Լուդոլֆ վան Քյոլեն** (, նաև *van Keulen*, *van Collen*, *van Cuelen*, , ), հոլանդացի մաթեմատիկոս։

## Կենսագրություն
Լյուդոլֆ վան Քյոլենը տեղափոխվել է Դելֆթ, ամենայն հավանականությամբ, 1576 թվականին, որպեսզի դասավանդի սուսերամարտ և մաթեմատիկան, իսկ 1594 թվականին Լեյդենում բացել է սուսերամարտի դպրոց։ 1600 թվականին նշանակվել է Duytsche Mathematique ինժեներական դպրոցի մաթեմատիկայի առաջին պրոֆեսոր, որը հիմնադրել էր Մորիսը՝ Օրաննի արքայազնը։

Վան Քյոլենի կարևորագույն աշխատանքը եղել է պի մաթեմատիկական հաստատունի հաշվարկումը, որի վրա նա ծախսել է իր կյանքի զգալի մասը՝ ըստ էության, օգտագործելով այն նույն մեթոդները, որոնք օգտագործել էր Արքիմեդը շուրջ տասնյոթ դար առաջ։ Նա հրատարակել է պի թվի 20 տասնորդական թվանշանները 1596 թվականի իր «Van den Circkel» գրքում, որը հրապարակվել է նախքան նրա Լեյդեն տեղափոխվել, իսկ ավելի ուշ նա ընդլայնել է այդ արժեքը մինչև 35 տասնորդական թվանշան։ Այդ թիվը հայտնի է որպես Լյուդոլֆի թիվ, և ըստ նրա կտակի, այն պետք է փորագրվեր նրա տապանաքարի վրա։ Հաշվարկի ժամանալ նրան շատ է օգնել նրա կինը՝ Ադրիանա Սիմոնսը։ 
thumb|''De circulo & adscriptis liber'' (1619)
Ցեյլենի հեղինակած աշխատություններից են.
* «Solutie ende Werckinghe ор twee Geometrische vraghen by Willem Goudaem 1580» (Ամստերդամ, 1584),
* «De Arithmetische en Geometrische fondamenten» (Լեյդեն, 1615; 2-րդ հրատ. լատիներենով Վիլեբրորդ Սնելիուսի մշակմամբ լույս է տեսել «Fundamenta Arithmetica et Geometrica» վերնագրով, Լեյդեն, 1615),
* «De Annulis» (1619). Rammelman Elsevier, «Over Mr. Ludolf van Ceulen, als schermeester en hoogleeraar in de wiskunde te Leuden» (Ուտրեխտ, «Histor. genvotschap», Kroniik II, 1846),
* Vorsterman van Oijen, «Notice sur Ludolphe van Colen» (Boncompagni, «Bullettino di bibliografia e di storia delle scienze matematiche e fisiche», I, 1868)։

## Ժառանգություն
Լյուդոլֆ վան Քյոլենի մահվանից հետո Լյուդոլֆի թիվը՝

:3.14159265358979323846264338327950288...,

փորագրվել է նրա շիրմաքարի վրա Լեյդենում։ Հետագայում շիրմաքարը կորել է, սակայն ավելի ուշ՝ 2000 թվականին, վերականգնվել է։

Լյուդոլֆ վան Քյոլենի մահվանից հետո նրա «*De circulo & adscriptis liber»* գիրքը թարգմանվել է լատիներեն Սնելիուսի կողմից։

Գերմանիայում պի թիվը ներկայում էլ երբեմն կոչվում է Լյուդոլֆի թիվ։

## Ծանոթագրություններ

## Արտաքին հղումներ
* "Digits of Pi" by Barry Arthur Cipra (includes photo of tombstone)
* Oomes, R. M. Th. E.; Tersteeg, J. J. T. M.; Top, J. "The epitaph of Ludolph van Ceulen." *Nieuw Arch. Wiskd. (5)*  **1**  (2000),  no. 2.  online
* 
*Ludolph van Ceulen (1596) ''Vanden circkel''  - Linda Hall Library
*Ludolph van Ceulen (1619) ''De circulo et adscriptis liber'' and ''Surdorum quadraticorum arithmetica''  - Linda Hall Library

Կատեգորիա:1539 ծնունդներ
Կատեգորիա:Գերմանացի մաթեմատիկոսներ
Կատեգորիա:Հոլանդացի մաթեմատիկոսներ
Կատեգորիա:Մաթեմատիկոսներ այբբենական կարգով
Բարխանովը և նրա թիկնապահը

**«Բարխանովը և նրա թիկնապահը»** (), ռուսական գեղարվեստական ֆիլմ, որը նկարահանել է ռեժիսոր Վալերի Լոնսկոյը 1996 թվականին։

## Սյուժե
Թատերական դերասան Սերգեյ Ալյաբևը, որը հոգնել է կյանքի անհաջողություններից ու դժվարություններից, նետվում է պատուհանից, բայց ընկնում է բեռնատարի թափքի մեջ, որով իր դպրոցական ընկերը՝ աֆերիստ Օլեգ Բարխանովը փորձում է փախչել հանցագործների հետապնդումից։ Բարխանովը Ալյաբևին իր մոտ է վերցնում որպես թիկնապահ աշխատելու, և նրանք միասին մշակում են խորամանկ ծրագիր՝ թանկարժեք ու եզակի զարդերը պատկառելի մաֆիոզոյին վաճառելու համար։ Գրավիչ աղջիկների օգնությամբ Ալյաբևը  և Բարխանովն իրականացնում են իրենց մտահղացումը։

## Դերերում
* Իգոր Բոչկին – *Օլեգ Բարխանով
* Վիկտոր Ռակով – *Սերգեյ Ալյաբև
* Գենադի Նազարով – *Լյոնյա
* Իլոնա Շևնինա – *Կատրին
* Բորիս Բլանկ
* Ալիսա Բոգարտ
* Ալեքսանդր Բորովիկով
* Մարինա Բորուկովա
* Օլգա Վասիլևա
* Ֆեոդոր Սմիռնով
* Վսեվոլոդ Շիլովսկի – *Շեֆ
* Օլգա Կոպոսովա – *շեֆի աղջիկը
* Ալեքսանդր Բերդա – *Բոլտ
* Բորիս Շչերբակով – *Գրող
* Լարիսա Ուդովիչենկո – *Մատա Խարի
* Լև Բորիսով – *Չուլկով
* Աննա Ֆրոլովցևա – *Օլգա Պետրովնա
* Ալեքսանդր Գրունդա – *էպիզոդ
* Յուրի Սլոբոդենյուկ – *Դոխլի
* Ալեքսանդր Մոխով – *միլիցիոներ մեքենայում

## Նկարահանող խումբ
* Սցենարի հեղինակ՝ Վալերի Լոնսկոյ
* Ռեժիսոր՝ Վալերի Լոնսկոյ
* Պրոդյուսեր՝ Միխայիլ Լիտվակ
* Օպերատոր՝ Յուրի Նևսկի
* Նկարիչ՝ Լյուդմիլա Կուսակովա
* Կոմպոզիտոր՝ Անատոլի Կրոլ

## Մրցանակներ
«Ստոժարի-1997» փառատոնում գլխավոր դերակատար Իգոր Բոչկինը և երկրորդ պլանի դերակատար Վսեվոլոդ Շիլովսկին ստացել են մրցանակներ։

## Ծանոթագրություններ

## Արտաքին հղումներ
* «Բարխանովը և նրա թիկնապահը» ֆիլմը «Энциклопедия отечественного кино» կայքում

Կատեգորիա:1990-ականների ռուսերեն ֆիլմեր
Կատեգորիա:1996 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ռուսական կինոկատակերգություններ
Կատեգորիա:Ռուսական ֆիլմեր
Ջո Ինգլս

**Ջոզեֆ Հովարտ (Ջո) Ինգլս** (, ), ավստրալացի պրոֆեսիոնալ բասկետբոլիստ, որը հանդես է գալիս Բասկետբոլի ազգային ասոցիացիայի «Յութա Ջազ» թիմի և Ավստրալիայի ազգային հավաքականի կազմում։ Խաղում է թեթև հարձակվողի, հարձակվողի և խաղարկող պաշտպանի դիրքում։ Ունի նաև բրիտանական քաղաքացիություն։

## Վաղ տարիներ
Դպրոցում Ինգլսը բասկետբոլ է խաղացել Բրեդ Նյուլիի հետ և ճանաչվել է 2005 թվականի լավագույն նորեկ։ Երկու տարի սովորել է Ավստրալիայի սպորտի համալսարանում, ավարտելուց հետո սկսել է պատրաստվել 2006-07 մրցաշրջանին «Սաութ Դրեգոնս» թիմի հետ։

## Կարիերա
### Ակումբային կարիերա
«Սաութ Դրեգոնսում» նորամուտը նշել է 18 տարեկանում՝ արդյունքում դառնալով նորեկների շարքում լավագույն ռմբարկուն՝ առաջին իսկ խաղում հավաքելով 29 միավոր՝ խփելով 15 նետումներից 11-ը։ Մրցաշրջանից հետո Ինգլսը ճանաչվել է 2007 թվականի Ավստրալիայի առաջնության լավագույն նորեկ։

Խաղացողի ներուժը նկատվել է NBA-ում, նրան դիտարկել են «Լոս Անջելես Լեյքերսի» սկաուտները։

2009 թվականի հունիսի 30-ին «Գոլդեն սթեյթ Ուորիորս» թիմը հայտարարել է, որ Ինգլսը հրավիրվել է Լաս Վեգասի 2009 թվականի NBA-ի ամառային լիգա։ Նա հրավիրվել էր այնտեղ նաև 2010 թվականին։

2010 թվականի նոյեմբերի 16-ին բասկետբոլիստը «Գրանադայից» տեղափոխվել է «Բարսելոնա», որի հետ կնքել է երեք տարվա պայմանագիր։ 2013 թվականի հունիսին հեռացել է«Բարսելոնայից», իսկ 2013 թվականի հուլիսի 14-ին պայմանագիր է կնքել իսրայելական «Մակկաբիի» հետ.

### Միջազգային կարիերա
2008 թվականի Պեկինի Ամառային օլիմպիական խաղերում նորամուտը նշել Է Ավստրալիայի ազգային հավաքականում։ Չնայած ակումբային մակարդակով հանդես գալու մեծ փորձին, թիմում եղել է պահեստային խաղացող։ Եզրափակիչում Ավստրալիայի հավաքականը 116-85 հաշվով պարտվել է ԱՄՆ-ին, իսկ Ինգլսը դուրս է եկել միայն վերջին քառորդում։ Խաղացողը 100 % հարվածի դեպքում հավաքել է 11 միավոր, ինչպես նաև իրեն դրսևորել է որպես լավ փոխանցող։

Լոնդոնի Ամառային օլիմպիական խաղերում Ինգլսը նույնպես լավ է հանդես եկել՝ թիմային մրցապայքարում զիջելով միայն Պատրիկ Միլսին։ Վեց հանդիպումներում Ինգլսը միջինում հավաքել է 15 միավոր, կատարել է 5 անդրադարձ և 4,2 արդյունավետ փոխանցում է կատարել։

## Անձնական կյանք
Ինգլսը ամուսնացած է ավստրալացի նեթբոլիստուհի Ռենեյ Ինգլսի հետ։ Զույգն ունի երեք երեխա՝ երկվորյակներ Միլա Բերնադետ Ինգլսը և Ջեյքոբ Էնթոնի Ինգլսը (ծնվ.՝ 25 հուլիսի 2016) և որդին՝ Ջե՝ Թոմաս Ինգլսը (ծնվ.՝ 19 նոյեմբերի 2020)։ 2019 թվականին Ինգլսի որդու՝ Ջեյքոբի մոտ ախտորոշվել է աուտիզմ։

## Ձեռքբերումներ
;  «Սաութ Դրեգոնս»
* Ավստրալիայի չեմպիոն – 2008/2009

;  «Բարսելոնա»
* Իսպանիայի չեմպիոն (2) – 2010/2011, 2011/2012
* Իսպանիայի գավաթակիր (2) – 2010/2011, 2011/2012
* Իսպանիայի Սուպերգավաթակիր (2) – 2010, 2011

;  «Մակկաբի»
* Իսրայելի չեմպիոն
* Եվրալիգայի չեմպիոն

## Ծանոթագրություններ

## Արտաքին հղումներ
* Ջո Ինգլսի էջը Ավստրալիայի սպորտի համալսարանի կայքում
* Ջո Ինգլսի էջն Ավստրալիայի առաջնության կայքում
* Ջո Ինգլսի պաշտոնական կայքը 

Կատեգորիա:Ավստրալիացի բասկետբոլիստներ
Կատեգորիա:Միլուոքի Բաքսի բասկետբոլիստներ
Կատեգորիա:Յութա Ջազի բասկետբոլիստներ
Կատեգորիա:Օռլանդո Մեջիքի բասկետբոլիստներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Մինեսոտա Թիմբերվուլվզի բասկետբոլիստներ
Կատեգորիա:Օլիմպիական մարզիկներ Ավստրալիայից
Կատեգորիա:Պորտլենդ Թրեյլ Բլեյզերսի բասկետբոլիստներ
Բյանկա Պիտցոռնո

**Բյանկա Պիտցոռնո** (, ), իտալացի գրող։

## Կենսագրություն
Բյանկան ծնվել է 1942 թվականի օգոստոսի 12-ին Իտալիայի Սարդինիա կղզում։ Մանկուց նա հետաքրքրված էր լուսանկարչությամբ և նկարչությամբ։ Դպրոցից հետո ընդունվեց Կալյարիի համալսարանի նախապատմական հնագիտության ամբիոն։ Դրան զուգահեռ նա զբաղվել է կինոքննադատությամբ, հոդվածներ է գրել կարճամետրաժ ֆիլմերի համար, ելույթ է ունեցել Լոկառնոյի կինոփառատոնում՝ որպես երիտասարդական ժյուրիի անդամ։

1968 թվականին Պիցորնոն տեղափոխվում է Միլան և ընդունվում ուսումնարան՝ ստանալով կինոյի և հեռուստատեսության որակավորում։ Նա աշխատել է Թատերական արվեստի քաղաքացիական դպրոցում՝ որպես ձայնային դերասան, այնուհետև՝ հեռուստատեսությունում, որտեղ մշակել է հեռուստասցենարներ երեխաների համար։

1970 թվականին Բիանկա Պիցոռնոն հաղթել է երիտասարդ ընթերցողների համար շվեյցարական հրատարակիչների մրցույթում և հրատարակել իր առաջին գիրքը երեխաների համար («Il grande raduno dei cow boy»): Այդ պահից նա սկսել է անընդհատ գրել։ 1991 թվականին արտասահմանում հայտնի դարձավ «Լսիր սրտիս» վեպը, որը թարգմանվել է եվրոպական այլ լեզուներով, այդ թվում՝ ռուսերենով։ Գրքի առաջին տպաքանակը Իտալիայում կազմել է գրեթե 300000 օրինակ։

Հետագա տարիներին Բիանկա Պիցոռնոն հրատարակել է իր ավելի քան հիսուն ստեղծագործություն։ Զբաղվել է համաշխարհային գրականության դասականների՝ Ջոն Ռոնալդ Ռուել Թոլքինի, Տուվե Յանսոնի,Դավիթ Գրոսսմանի , Ս. Պլաթի և այլոց գրքերի իտալերեն թարգմանություններով։

Բիանկա Պիցոռնոն Իտալիայում ՅՈՒՆԻՍԵՖ-ի բարի կամքի դեսպան է նշանակվել 2000 թվականին։
 
## Մրցանակներ

* 1996 թվական՝ Բոլոնիայի համալսարանի մանկավարժության պատվավոր կոչում
* 1997 թվական՝ Կուբայի գրողների ասոցիացիայի մրցանակ
* 2012 թվական՝ Հանս Քրիստիան Անդերսենի անվան մրցանակի առաջադրում

## Մատենագրություն
Ռուսերեն լույս են տեսել նրա «Տունը ծառի վրա», «Լսիր իմ սրտի ձայնը», «Պոլիսենա Պորոսելլոյի զարմանալի արկածները», «Դիանան, կուպիդոնը և կոմանդորը», «Երբ մենք փոքր էինք» գրքերը։

## Ծանոթագրություններ

## Արտաքին հղումներ
* Կենսագրությունը պաշտոնական կայքում
* Գրողի կենսագրությունը

Կատեգորիա:Իտալացի գրողներ
Կատեգորիա:Կին գրողներ
Կատեգորիա:Իտալացի կին գրողներ
Կատեգորիա:Իտալացի մանկագիրներ
Կատեգորիա:Իտալացի թարգմանիչներ
Կատեգորիա:Իտալացի կին վիպասաններ
Կատեգորիա:Իտալիայի կին քաղաքական գործիչներ
Կատեգորիա:Իտալացի հնագետներ
Կատեգորիա:Իտալացի մանկավարժներ
Կատեգորիա:Իտալացի սցենարիստներ
EA Gothenburg

**EA Gothenburg**, Electronic Arts-ին պատկանող ստուդիա, որը տեղակայված է Գյոթեբորգ քաղաքում։ Ստուդիան կենտրոնացված էր Need for Speed համակարգչային խաղաշարքի մշակման վրա։ Ներկա պահին ստուդիան վերակազմավորվել է և զբաղվում է Electronic Arts-ի այլ նախագծերով։

## Պատմություն
Ghost Games հիմնադրվել է 2011 թվականին ինչպես EA Gothenburg, Մարկուս Նիլսսոնի կողմից (DICE նախկին աշխատակից)։ 2012 թվականին ընկերության անվանումը փոխարինվեց Ghost Games-ի։

2014 թվականի հուլիս-օգոստոսին բացվեց ստուդիա Գիլֆորդում (Ghost Games UK), որում սկսեցին աշխատել մեծ հաշվով Criterion Games-ի նախկին աշխատակիցներ։

2015 թվականի մարտին բացվեց նոր ստուդիա Բուխարեստում (Ghost Bucharest)։

2015 թվականի մայիսի 21-ին ցուցադրվեց Need For Speed խաղաշարքի նոր խաղ՝ Need For Speed (2015)։ Թողարկումը նշանակված էր նոյեմբերի 3-ին Ամերիկայում և 2015 թվականի նոյեմբերի 5-ին Եվրոպայում։ Խաղը հասանելի էր PlayStation 4  և Xbox One համար։ Համակարգիչների համար նախատեսված տարբեակը թողարկվեց մեկ տարի ուշացմամբ 2016 թվականի գարնանը։

2016 թվականի մայիսի 10-ին հրապարակվեց նորություն, որում մշակողները կիսվել էին խաղացողների նվաճումների գրաֆիկով, ինչպես նաև հայտարարվեց, որ հավելյալ SpeedList-ը կլինի վերջինը խաղաշարքում։

2020 թվականի փետվարի 12-ին Electronic Arts-ը հայտարարեց, որ Ghost Games-ում տեղի են ունենում կրճատումներ և ստուդիան վերանվանափոխվեց  EA Gothenburg-ի։ Need For Speed խաղաշարքի մշակում կրկին անցնում է Criterion Games-ին։

## Խաղեր

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Խաղեր ըստ երկրի
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Օշինի դղյակ

**Օշինի դղյակ** (նաև՝ **Սինապ գալեսի**), հայկական միջնադարյան դղյակ և ամրոց Կիլիկիայում, Լամբրոն բերդի մոտակայքում։ Ներկայումս գտնվում է Թուրքիայի Մերսին նահանգի Չամլըյայլա գավառում, ավերակ վիճակում։

## Կառուցվածք
Դղյակը քառանկյունի, աշտարակաձև կառույց է, որի կամարակապ ներքնահարկը 10-րդ և 11-րդ դարերում հայերի համար ծառայել է իբրև ապաստարան։

## Ծանոթագրություններ

Կատեգորիա:Կիլիկիայի բերդեր
Կատեգորիա:Հայկական բերդեր և ամրոցներ (Թուրքիա)
Զեյվա (Խոյ)

**Զեյվա** (նաև՝ **Զավիյեհ**, **Զավիյեհ-յե Սոկմանաբադ**, ), գյուղ Իրանի Արևմտյան Ադրբեջան օսթանում, Խոյի շահրեսթանի Սաֆայյեհ բախշիի Սոկմանաբադի դահեստանում։

## Պատմություն
Մեծ Հայքի թագավորության ժամանակաշրջանում գյուղի տարածքը մտել է Նոր Շիրականի բդեշխության Հեր գավառի մեջ։ Հետագա ժամանակներից գտնվում է Պարսկահայաստանում, նախկինում գտնվում էր Խոյի գավառում։

## Բնակչություն
2006 թվականի մարդահամարի տվյալներով գյուղում ապրում է 293 ընտանիք՝ 1,417 բնակչով։

## Ծանոթագրություններ

Կատեգորիա:Արևմտյան Ադրբեջան օսթանի բնակավայրեր
Կատեգորիա:Խոյ գավառի բնակավայրեր
Կատեգորիա:Խոյի շահրեսթանի բնակավայրեր
Զեյվաջուկ

**Զեյվաջուկ** (նաև՝ **Զիվեհ Ջիկ**, **Զեվաջիկ**, ), գյուղ Իրանի Արևմտյան Ադրբեջան օսթանում, Սալմաստի շահրեսթանի Կենտրոնական բախշիի Զուլաչայի դահեստանում։

## Պատմություն
Մեծ Հայքի թագավորության ժամանակաշրջանում գյուղի տարածքը մտել է Նոր Շիրականի բդեշխության Զարեհավան գավառի մեջ։ Հետագա ժամանակներից գտնվում է Պարսկահայաստանում, նախկինում գտնվում էր Սալմաստ գավառում։

## Բնակչություն
19-րդ դարի վերջերին գյուղն ուներ 10 տուն հայ բնակիչ։ 2006 թվականի մարդահամարի տվյալներով գյուղում ապրում է 226 ընտանիք՝ 1,245 բնակչով։

## Գյուղատնտեսություն
Գյուղում բնակվող հայրեը զբաղվում էին երկրագործությամբ, անասնապահությամբ և այգեգործությամբ։

## Ծանոթագրություններ

Կատեգորիա:Արևմտյան Ադրբեջան օսթանի բնակավայրեր
Կատեգորիա:Սալմաստ գավառի բնակավայրեր
Կատեգորիա:Սալմաստի շահրեսթանի բնակավայրեր
Կյանքը դարձել է ավելի լավ, կյանքը դարձել է ավելի ուրախ

***«Կյանքը դարձել է ավելի լավ, կյանքը դարձել է ավելի ուրախ»***, այն արտահայտության տարածված տարբերակը, որ արտասանել է ՀամԿ(բ)Կ գլխավոր քարտուղար Իոսիֆ Ստալինը 1935 թվականի նոյեմբերի 17-ի ելույթում Բանվորների ու բանվորուհիների առաջին համամիութենական խորհրդակցության շրջանակներում։

Արտահայտությունը դարձել է առաջին դրույթը Ստալինի հռչակած ստախանովյան շարժման հաջողությունների պատճառների ցանկում և ամբողջական ձևով հնչում է հետևյալ կերպ․ «Ստախանովյան շարժման հիմքը նախևառաջ աշխատավորների նյութական վիճակի արմատական բարելավումն է։ *Կյանքը դարձել է ավելի լավ, կյանքը դարձել է ավելի ուրախ*։ Իսկ երբ կյանքն ուրախ է, աշխատանքը հաջող է ընթանում... Եթե մենք ապրեինք վատ, անհրապույր, ոչ ուրախ, ապա ստախանովյան ոչ մի շարժում մեզ մոտ չէր լինի»։

Առանձին մեկնաբանների կարծիքով՝ արտահայտության «չար հեգնանքը» կայանում է նրանում, որ այն արտասանվել է 1930-ական թվականների վերջին զանգվածային հալածանքների գագաթնակետի նախօրյակին։ Այդ իմաստով արտահայտությունը հաճախ օգտագործում են Իոսիֆ Ստալինի գործունեությանը քննադատող հեղինակները՝ նշելով նրա «կեղծ լավատեսությունը», «ինչ-որ խարդավանք» նրանում, ինչ արտաքուստ թվում է կամ փորձում են ներկայացնել դրական երևույթ։

## Ծանոթագրություններ

Կատեգորիա:Ռուսերեն բառեր և արտահայտություններ
Կատեգորիա:Քարոզչությունը ԽՍՀՄ-ում
Կատեգորիա:Իոսիֆ Ստալին
Կատեգորիա:Խորհրդային դարձվածքներ
Կատեգորիա:Թևավոր խոսքեր
Respawn Entertainment

**Respawn Entertainment**, ամերիկյան ընկերություն, որը մասանգիտացված է համակարգչային խաղերի մշակմամբ, հիմնադրվել է Infinity Ward-ի երկու նախկին աշխատակիցներ՝ Ջեյսոն Ուեստի և Վինս Զամպելլաի կողմից։

## Պատմություն
Ընկերությունը հիմնադրվել է 2010 թվականի մարտին Activision և Infinity Ward-ի միջև տեղի ունեցած կոնֆլիկից մեկ ամիս անց։ Նոր ընկերության աշխատակիցների մեծ մասը Infinity Ward-ի նախկին աշխատակիցներ էին։  2011 թվականի տվյալներով ընկերությունում աշխատում էր Infinity Ward-ի 40 նախկին աշխատակից։

Ընկերության առաջին նախագիծը դարձավ Titanfall խաղը, որը հայտնի դարձավ E3 2013-ից մի քանի օր առաջ, Game Informer պարբերականում հայտնված նյութի միջոցով։ Առաջին անգամ խաղը ցուցադրվեց 2013 թվականի հուլիսի 10-ին։

2013 թվականի մարտին ընկերության հիմնադիրներից մեկը՝ Ջեյսոն ՈՒեստը, լքեց ստուդիան։

2014 թվականին Titanfall-ի թողարկումից հետո, ընկերությունը ձեռնամուխ է լինում ստեծելու խաղի շարունակությունը՝ Titanfall 2, որը թողարկվեց 2016 թվականին։

2014 թվականին Respawn Entertainment-ին միացավ Սթիգ Ասմուսսենը, God of War խաղաշարքի նախկին մշակողներից մեկը։ Ասմուսսենը Respawn Entertainment-ում զբաղեցրեց խաղային-տնօրենի պաշտոնը, և սկսեց աշխատել Titanfall խաղաշարքից անկախ մի նախագծի վրա։ 2016 թվականի մայիսի 4-ին Ասմուսսենը հայտարարեց, որ նոր նախագիծը նվիրված է լինելու «Աստղային պատերազմ»-ի թեմատիկային, իսկ խաղի անունը հայտնի դարձավ միայն E3 2018-ի ժամանակ՝ Star Wars Jedi: Fallen Order։

2017 թվականի նոյեմբերի 9-ին Electronic Arts-ը գնեց ընկերությունը 151 միլլիոն դոլլարով։ Բանակցությունների փուլը ավարտվեց 2017 թվականի դեկտեմբերի 1-ին։

2020 թվականի մայիսի 18-ին Վանկուվերում բացվեց գրասենյակ, որը հետագայում զբաղվեց Apex Legends աջակցմամբ։

## Respawn Entertainment-ի խաղեր

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Spicy Horse

**Spicy Horse**, համակարգչայի խաղերի մշակմամբ զբաղվող անկախ ընկերություն, որ տեղակայված է Շանհայում։ Ընկերութունը հիմնադրվել է Ամերկան ՄակԳի, Անտոնի Յակոբսի և Ադամ Լէնգի կողմից 2007 թվականին։ 2016 թվականի հուլիսի 23-ին հայտնի դարձավ, որ ընկերությունը փակում է իր դռները, կետրոնանլով անակախ նախագծերի մշակմամբ։ Ստուդիաի կողմից թողարկված ամենահայտնի հայտնի խաղը դարձավ՝ Alice: Madness Returns խաղը։

## Պատմություն
Իր նախկին ընկերութուն՝ The Mauretania Import Export Company փակելուց հետո, ՄակԳին մեկնում է Ասիա նոր բիզնես հնարավորություններ փնտելու համար։ Այնտեղ նա հանդիպում է մի շարք տաղանդավոր մարդկանց, ովքեր երկար տարիներ մշակել են նախագծեր այլ ընկերությունների համար, սակայն վերահսկողություն չեն ունեցել նախագծերի վրա։ ՄակԳեինը սա համարեց բարենպաստ հնարավորություն և հիմնադրեց ընկերություն Շանհայում, որը հնարավորություն էր տրամադրում ոչ միայն տեղացի մշակողներին այլև ստեղծում էր առողջ աշխատանքային միջավայր օտարերկրացի մշակողների համար։

Ստուդիան հիմնադրվեց 2007 թվականին։ Այն համարվում էր էպիզոդիկ խաղերի մշակվող զբաղվող առաջատար ընկերություն։ Այն դարձավ Չինաստանում ամենամեծ անկախ մշակող ընկերությունը։

Spicy Horse-ի Շանհայում տեղակայված ստուդիան ուներ ավելի քան 70 աշխատակից։

Ընկերության փակման մասին խոսակցություններից հետո, 2016 թվականի մարտի 29-ին ՄակԳին հայտարարեց, որ եղեկ են որոշակի կրճատումներ, և որ նրանք կշարունակեն աշխատել և ապագայում կփոձեն զերծ մնալ F2P բջջային խաղերից։

2016 թվականին ՄակԳին հայտարարեց, որ ընկերությունը փակվում է՝ 10 տարի անց ձևավորումից։

## Խաղերի շարք

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր արտադրողներ այբբենական կարգով
Հրեշը։ Ջեֆրի Դամերի պատմությունը

**«Հրեշը։ Ջեֆրի Դամերի պատմությունը»** (), ամերիկյան սերիալ սերիական մարդասպան Ջեֆրի Դամերի կյանքի մասին։ Ստեղծվել է Ռայան Մերֆիի և Իեն Բրենանի կողմից։ Դամերի դերը կերտել է Էվան Փիթերսը։

Սերիալի բոլոր տասը սերիաները թողարկվել են 2022 թվականի սեպտեմբերի 21-ին՝ Նեթֆլիքս հարթակում։

## Նախադրյալ
Սերիալն ուսումնասիրում է սերիական մարդասպան Ջեֆրի Դամերի դրդապատճառներն ու մեթոդները՝ կապված 1978-ից 1991 թվականներին կատարած սպանությունների հետ։

## Դերերում
### Գլխավոր
*Էվան Փիթերս՝ Ջեֆրի Դամեր
*Ռիչարդ Ջենքինս՝ Լայոնել Դամեր
*Մոլի Ռինգուոլդ՝ Ջոյս Դամեր
*Մայքլ Լերնեդ՝ Քեթրին Դամեր
*Նիսի Նաշ՝ Գլենդա Քլիվլենդ

## Սաունդթրեք
Ֆիլմի երաժշտությունը գրել և կատարել են Նիկ Քեյվն և Ուորեն Էլիսը։ Սաունդթրեք ալբոմն թողարկվել է սերիալի հետ միասին։

## Ընդունում
Թողարկման երկրորդ շաբաթում Նեթֆլիքսն հայտարարել է, որ սերիալը դարձել է բոլոր ժամանակների իններորդ ամենահայտնի անգլալեզու հեռուստաշոուն, որի բոլոր տասը սերիաները դիտել են 56 միլիոն ընտանիքներ։

### Քննադատություն
Rotten Tomatoes-ը հայտնել է 50% դրական կարծիքների մասին՝ 6/10 միջին գնահատականով, որը հիմնված է 20 քննադատների կարծիքների վրա։ Metacritic-ից ութ քննադատներ սերիալն 100-ից 45 միավորով են գնահատել։

Սեպտեմբերի 23-ին Նեթֆլիքսը հեռացրել է սերիալի «LGBTQ» պիտակը՝ սոցիալական ցանցերում բացասական արձագանքից հետո
։

## Ծանոթագրություններ

Կատեգորիա:2022 հեռուստասերիալներ
Կատեգորիա:Նեթֆլիքսի բնօրինակ ծրագրեր
Արթուր Մարգարյան (մականորդ)

**Արթուր Արայիկի Մարգարյան** (), հայազգի ռուսաստանաբնակ մականորդ, հարձակվող, մարզիչ, Ռուսաստանի սպորտի վարպետ։

## Կենսագրություն
Արթուր Մարգարյանը ծնվել է 1977 թվականի մայիսի 15-ին Հրազդան քաղաքում։ 2001-2019 թվականներին նա խաղացել է մականախաղի Կազանի «Դինամոյի» կազմում՝ հարձակվողի դիրքում։ Նա Ռուսաստանի առաջնությունում նվաճել է 17 ոսկե, 2 արծաթե և մեկ բրոնզե մեդալ։ 2001, 2005 թվականներին Արթուր Մարգարյանը դարձել է Ռուսաստանի գավաթակիր։ 2002 թվականին դարձել է Գավաթակիրների գավաթի «C» դիվիզիոնի, 2007 թվականին՝ Չեմպիոնների գավաթի «B» դիվիզիոնի հաղթող։ Միաժամանակ աշխատում է որպես «Դինամո-Կազանի» գլխավոր մարզիչ։ 2013 թվականին եղել է Ռուսաստանի ուսանողական հավաքականի գլխավոր մարզիչը, որը ոսկե մեդալ է նվաճել Կազանի ամառային ունիվերսիադայի հոկեյի մրցաշարում։

Արթուր Մարգարյանը Ռուսաստանի մականախաղի տղամարդկանց ազգային հավաքականի գլխավոր մարզիչ Արայիկ Մարգարյանի որդին է, ունի եղբայր։

## Ծանոթագրություններ

## Արտաքին հղումներ
*Рустам Минниханов поздравил «Динамо-Ак Барс» с 20-м титулом чемпиона России
*МАРГАРЯН АРТУР АРАИКОВИЧ

Կատեգորիա:Ռուսաստանի սպորտի վարպետներ
Waiting All Night

**«Waiting All Night»**, բրիտանական Rudimental դրամ-ն-բեյս խմբի երգը բրիտանացի երգչուհի Էլլա Էյրի մասնակցությամբ։ Սինգլն ստացել է պլատինե հավաստագիր Ավստրալիայում և Մեծ Բրիտանիայում, ոսկե հավաստագիր՝ Բելգիայում և Նոր Զելանդիայում և հասել է առաջին հորիզոնականին բրիտանական և երկրորդ հորիզոնականին շոտլանդական չարթերում։

Երգի համատեղ խառը մեշապ տարբերակը խումբը կատարել է *Bastille* ինդի խմբի և նրանց «Pompeii» երգի հետ միասին *2014 BRIT Awards* արարողության ժամանակ իրենց ելույթի ժամանակ (այս տարբերակը UK Singles Chart հիթ-շքերթում զբաղեցրել է 21-րդ հորիզոնականը), որտեղ Rudimental-ի օրիգինալ տարբերակը արժանացել Է *British Single of the Year* մրցանակին։

## Պատմություն
Պաշտոնական երաժշտական տեսահոլավը ներբեռնվել է YouTube 2013 թվականի ապրիլի 4-ին և ներշնչված է BMX-ի ամերիկացի չեմպիոն և դերասան Կուրտ Յագերի կյանքի վրա, որը հաշմանդամ է դարձել 2006 թվականին վթարի ենթարկվելուց հետո։ Տեսահոլովակի ռեժիսորն է Nez Khammal։== Մրցանակներ ==

## Հիթ-շքերթներ և հավաստագրեր

### Շաբաթական հիթ-շքերթներ

### Տարեկան հիթ-շքերթներ

### Հավաստագրեր

## Թողարկման պատմություն

## Ծանոթագրություններ

## Արտաքին հղումներ
*
Bioware

**BioWare**, կանադական ընկերություն, որը զբաղվում է համակարգչային խաղերի մշակմամբ։ Ընկերության հիմնական մասաճյուղը գտնվում է Էդմոնտոնում։ BioWare հիմնադրվել է 1995 թվականին՝ Ռեյ Մուզիկայի և Գրեբ Զեշուկի կողմից, ովքեր ղեկավարել են ընկերություն մինչև 2012 թվականը։ 2007 թվականից այն համարվում Electronic Arts-ի դուստր ընկերությունը։ Տարբեր տարիներին BioWare-ը հիմնել է մի շարք դուստր ստուդիաներ Ամերիկայում և Կանադայում, սակայն 2020 թվականի դրությամբ միակ գործող ստուդիան միացել էր՝ Bioware Austin։

## Պատմություն
Bioware հիմնադիրներն էին՝ 3 դիպլոմավորված բժիշկներ, Ալբերտայի համալսարանի շրջանավարտները՝ Ռեյ Մուզիկան, Գրեբ Զեշուկը և Ավգուստին Իեյպը, ինչպես նաև Գրեբի եղբայրը՝ Մարսել Զեշուկը և Տրենտ և Բրենտ Օստերի եղբայրները։ Դեռ սովորելու տարիներին Մուզիկան և Զեշուկը զբաղվում էին ծրագրային ապահովման մշակմամբ, որոնք նախատեսված են բժշկական ուսանողների կարիքների համար, հետագայում նրանց միացավ Իեյպը և արդեն երեքով նրանք մշակեցին սիմուլյատոր նախատեսված բժիշկների համար։ Այդ ծրագրերն էին՝ Acid-Base Simulator և Gastroenterology Patient Simulator։ Բժշկության ոլորտը եկամտաբեր էր և օգնում էր մարդկանց, սակայն ընկերները որոշեցին ստեղծել և զբաղվել համակարգչային խաղերի մշակմամբ։ Բժշկության ոլորտում գրանցած հաջողության շնորհիվ, ընկերները կարողանում են հավաքել 100 հազար դոլար՝ բավարար գումար ստուդիա հիմնադրելու և առաջին խաղի մշակման համար։ Bioware-ը գրացվեց Կանադայում 1995 թվականի փետրվարի 1-ին և սկզբնական շրջանում չուներ սեփական գրասենյակ, և աշխատում էին Զեշուկի տան նկուղում։ Bioware անվանումը իր սկիզբը վերցրել է bio և software բառերից։

Հիմնադիրներից՝ Ավգուստինը թքեց ընկերությունը 1997 թվականին, իրեն ամբողջությամբ նվիրելով բժշկությանը։

2005 թվականին հայտրարվեց, որ Bioware-ը և Pandemic Studios-ը միավորվել են, և որ Elevation Partners-ի մասնավոր ներդողները հոգացել են համակագործակցության ծախսերը։ Ինչպես նաև պարզ դարձավ, որ անկախ ամեն ինչից երկու ընկերություններն էլ շարունակում են պահպանել իրենց բրենդները։

2006 թվականի մարտի 13-ին Bioware-ը հայտարարեց Տեխաս նահանգում նոր ստուդիաի բացման մասին։ Ստուդիան ղեկավարում էին խաղային ինդուստրիայի վետերաններ՝ Գորդոն Ուոլթոնը և Ռիչարդ Վոգելը։

2006 թվականի աշնանը Bioware-ը հայտարարեց, որ սկսել է զբաղվել Nintendo DS համար նախատեսված խաղերի մշակմամբ։ Երկու տարի անց թողարկվեց՝ Sonic Chronicles: The Dark Brotherhood խաղը։

2012 թվականի սեպտեմբերի 19-ին հայտարարվեց, որ ընկերության հիմնադիրներ՝ Գրեգ Զեշուկը և Ռեյ Մուզիկան լքում են ընկերությունը։

2014 թվականի օգոստոսի 8-ին ընկերությունը լքեց Քեյսի Հանդսոնը։

2015 թվականի օգոստոսի 8-ին ստուդիա է վերադառնում Դրյու Կարպիշինը։

## Խաղեր

### BioWare-ի կողմից մշակված հավելյալ խաղեր

## Ծանոթագրություններ

Կատեգորիա:Ընկերության տեսակներ
Կատեգորիա:Ընկերություններ այբբենական կարգով
Կատեգորիա:Խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Անվտանգ տարածք

thumb|Կանաչ շրջանով շրջապատված շրջված վարդագույն եռանկյունին խորհրդանշում է համերաշխությունը ԼԳԲՏ իրավունքների պաշտպանության հարցում և անվտանգ տարածքը, որը զերծ է հոմոֆոբիայից
**Անվտանգ տարածք** (), տերմին, որը վերաբերում է այն վայրերին, որոնք ստեղծվել է իրենց մեկուսացած զգացող մարդկանց համար, որտեղ նրանք կարող են հավաքվել և պատմել իրենց մեկուսացվածության փորձի մասին։ Հաճախ նման տեղերը տեղակայված են արևմտյան աշխարհի համալսարանական կամպուսներում, ինչպես նաև աշխատավայրում, օրինակ՝ Nokia-ի դեպքում։

*Safe space* (կամ *safe-space*), *safer space* և *positive space* տերմինները կարող են նաև ցույց տալ, որ ուսուցիչը, ուսումնական հաստատությունը կամ ուսանողական անձնակազմը չեն հանդուրժում բռնություն, ճնշումներ, ոտնձգություններ կամ ատելության հրահրումներ՝ դրանով իսկ ստեղծելով անվտանգ վայր մեկուսացված մարդկանց համար։

Մի վայր, որտեղ բոլորը կարող են հանգստանալ և լիովին անկախ լինել ինքնադրսևորման մեջ, չեն զգում անհանգստություն, անհանդուրժողականություն կամ վտանգ կենսաբանական սեռի, ռասայի / էթնիկ պատկանելության, սեռական կողմնորոշման, գենդերային ինքնության կամ արտահայտման, մշակութային ծագման, տարիքի կամ ֆիզիկական կամ մտավոր ունակությունների պատճառով, որտեղ կանոնները պահպանում են յուրաքանչյուր անձի արժանապատվության զգացումը և այն տեղն է, որտեղ բոլորը հարգում են ուրիշներին։

1989 թվականին «GLUE» կազմակերպությունը մշակելլ է անվտանգ տարածքի ծրագրեր։ Տարբեր միջոցառումների ժամանակ նրանք բաժանել են կանաչ շրջանագծով վարդագույն եռանկյունով մագնիսներ, որը խորհրդանշում էր գեյերի հետ համերաշխությունը, ինչպես նաև հոմոֆոբիայից զերծ վայրերը։

Անվտանգ տարածքի ծրագիրն օգտագործվում է Կանադայի բարձրագույն ուսումնական հաստատություններում, այդ թվում՝ Տորոնտոյի համալսարանում, Բրիտանական Կոլումբիայի համալսարանում, ինչպես նաև Քուինսի համալսարանում։

## Քննադատություն
Անվտանգ տարածքների հայեցակարգի քննադատները կարծում են, որ այն խախտում է խոսքի ազատության սկզբունքները, նպաստում է Էխո-խցիկների ստեղծմանը  և հանդիսանում է «սեգրեգացիայի» դրսևորում։ Անգլիացի դերասան Սթիվեն Ֆրայը կարծում է, որ անվտանգ տարածքների հայեցակարգը և տրիգերների մասին նախազգուշացումների հայեցակարգը «ինֆանտիլացնում է ուսանողներին և, հնարավոր է, խախտում է խոսքի ազատությունը»։

## Ծանոթագրություններ

Կատեգորիա:2010-ականներին կազմված բառեր
Կատեգորիա:Խտրականություն
Կատեգորիա:Կրթությունը Մեծ Բրիտանիայում
Կատեգորիա:Կրթությունն ԱՄՆ-ում
Կատեգորիա:Սեռական կողմնորոշում և հասարակություն
Կատեգորիա:Սոցիալական հոգեբանություն
Բրիժիտ Օբեր

**Բրիժիտ Օբեր** (, ), ֆրանսիացի կին գրող, սցենարիստ և պրոդյուսեր։

## Կենսագրություն
Ծնվել է «Օլիմպիա» կինոթատրոնի աշխատողների ընտանիքում։ Մանկուց եղել է կինոյի սիրահար, սկսել է գրել 10 տարեկանում։

Սովորել է Նիցցայի համալսարանի իրավաբանության ֆակուլտետում։

1977 թվականին նա սկսել է աշխատել կինոարդյունաբերության մեջ, նախ որպես կարճամետրաժ ֆիլմերի բանաստեղծուհի, ապա՝ պրոդյուսեր։

Բրիժիտ Օբերի «Անտառի մահը» վեպն արժանացել է ֆրանսիական դետեկտիվ գրականության գլխավոր մրցանակին (Grand prix de littérature polière)։

Դետեկտիվ վեպերից, պատմվածքներից և թրիլլերներից բացի Օբերը գրել է մի շարք սցենարներ TF1 հեռուստաընկերության համար և մի քանի պիեսներ թատրոնի համար։ Նա նաև սցենարներ է գրում սերալների համար, որոնք ցուցադրվում են ֆրանսիական հեռուստատեսությամբ, հեղինակ է երիտասարդության շրջանի մի քանի գրքերի։ Ներկայումս դասվում է ֆրանսիացի առաջատար դետեկտիվ գրողների շարքին։

17 տարվա ընթացքում տպագրված քսան վեպով Օբերին դարձել է «Seuil policier»-ի քաղաքական շարքի առաջատար ֆրանսիացի հեղինակը,  նրա վեպերը թարգմանվել են ավելի քան տասնյոթ երկրում, այդ թվում՝ Ամերիկայի Միացյալ Նահանգներում։

Ապրում է Կաննում, աշխատում է  թատրոնում։

## Ընտրանի
* 1992 : *Les Quatre fils du Docteur March*
* 1993 : *La Rose de fer*
* 1994 : *Ténèbres sur Jacksonville*
* 1996 : *La Mort des bois*
* 1997 : *Requiem Caraïbe*
* 1998 : *Transfixions*
* 2000 : *La Morsure des ténèbres*
* 2000 : *Éloge de la phobie*
* 2000 : *La Mort des neiges*
* 2000 : *Le Couturier de la mort*
* 2001 : *Descentes d`organes*
* 2002 : *Funérarium* (Seuil «Policiers»)
* 2004 : *Rapports brefs et étranges avec l’ombre d’un ange* (Flammarion «Flammarion noir»)
* 2005 : *Le Chant des sables* (Le Seuil «Thriller»)
* 2005 : *Nuits noires* : recueil de nouvelles (Fayard «Fayard noir»)
* 2006 : *Une âme de trop* (Seuil Policiers)

## Ծանոթագրություններ

## Արտաքին հղումներ
* Brigitte Aubert
* 
* Работы Брижитт Обер и о ней в каталоге Немецкой национальной библиотеки

Կատեգորիա:Ֆրանսիացի կին գրողներ
Կատեգորիա:20-րդ դարի կին գրողներ
Կատեգորիա:21-րդ դարի կին գրողներ
Կատեգորիա:Սցենարիստներ այբբենական կարգով
Կատեգորիա:Ֆրանսիացի սցենարիստներ
Կատեգորիա:Ֆրանսիացի պրոդյուսերներ
Կատեգորիա:Ֆրանսիայի համալսարանների շրջանավարտներ
Կատեգորիա:Ֆրանսալեզու գրողներ
Կատեգորիա:Ֆրանսիացի մանկագիրներ